Det var flere ting vi ikke var fornøyde med i leiligheten. For det første var det ikke godt nok vasket i leiligheten. Badet var ikke rent, viften på badet hadde et tykt lag med støv, det var ikke rengjort på brødfjøl, det var tilgriset i vasken og på veggen på kjøkkenet, de fleste drikkeglass var skitne, det var mye støv og rusk i skapene på soverommet. På badet stod det et klesstativ overfylt med en klesvask på og det lå en våt klesvask i vaskemaskinen.
Ellers var det ikke opplyst om at det er sovesofa og sprinkelsenger. Annonsen sier 3 soverom og 6 senger med soveplass til 10 personer. Det ene soverommet har en dobbeltseng og en enkeltseng, det andre en dobbelseng, det tredje har en 120 seng som var redd opp til en person. Altså komfortabelt for 6 personer. Øvrig en sovesofa og sprinkelsenger. Vi var 9 stykker og i denne prisklassen forventet vi at alle skulle få sove i skikkelige senger når ikke annet var opplyst om.
Det var heller ikke stoler ved spisebordet til mer enn 6 personer.
Vi sa ifra til verten (Maurizio) gjennom Airbnb sine sider med en gang vi ankom leiligheten kl 20 på kvelden. Han svarte først ved midnatt og mente at vi burde ha ringt ham og ikke sende melding etter kl 16 - uten at dette var opplyst om på forhånd. Vi ønsket et prisavslag siden vi ikke opplevde at leiligheten tilsvarte annonsens beskrivelse og ettersom den ikke var satt i stand da vi ankom. Vi opplevde at verten på telefon var nedlatende, han trodde ikke på oss i at leiligheten var skittent (på tross av at vi hadde sendt flere bilder) og han tok ingen selvkritikk. Han hadde ikke forståelse for vår misnøye. Han kunne ordne med vasking dagen etter, men da hadde vi allerede vasket opp selv - siden vi ønsket å trives i leiligheten fra start. Vi fikk valget mellom et prisavslag på 500kr (av totalsum 14,5k - vi ba om 2k i avslag da verten opplyste om at dette var kostnad for vasking) eller utsjekk neste morgen med kansellering og refusjon for en natt. Vi valgte å sjekke ut, dette var mye på grunn av den dårlige opplevelsen med verten. Vi var ikke fornøyd med opplevelsen eller oppholdet. Har vært på flere Airbnb opphold og alltid vært fornøyd. Ser at de fleste andre tilbakemeldinger på opphold her positive - men med vår opplevelse kan vi ikke anbefale Maurizio som vert.